双调・蟾宫曲叹世
作者：马致远
朝代：元

paragraphs: 东篱半世蹉跎，竹里游亭，小宇婆娑。
有个池塘，醒时渔笛，醉后渔歌。
严子陵他应笑我，孟光台我待学他。
笑我如何？倒大江湖，也避风波。
咸阳百二山河，两字功名，几阵干戈。
项废东吴，刘兴西蜀，梦说南柯。
韩信功兀的般证果，蒯通言那里是风魔？成也萧何，败也萧何，醉了由他。